
Biedrība „Alūksnes nevalstisko organizāciju atbalsta centrs” Stratēģija ietver četrus darbības virzienus. Plānā ietvertie darbības virzieni paredz īstenot Biedrības mērķi - veicināt iedzīvotāju iniciatīvas, sniedzot informatīvo un konsultatīvo atbalstu reģiona NVO, rosināt integrācijas procesus un aktivizēt brīvprātīgo kustību, kā arī veicināt sadarbību ar pašvaldībām, valsts iestādēm un privāto sektoru.
Biedrība „Alūksnes nevalstisko organizāciju atbalsta centrs” dibināta 1998.gada 18.decembrī.
Biedrībai 2012. gada 16. augustā piešķirts sabiedriskā labuma organizācijas statuss darbības virzienos pilsoniskās sabiedrības attīstība un izglītības veicināšana.
Biedrības biedri: 5 biedrības. 
Biedrības darbības teritorija: 
Alūksnes novads (Alūksnes pilsēta, Alsviķu, Annas, Ilzenes, Jaunalūksnes, Jaunannas,  Jaunlaicenes, Kalncempju, Liepnas, Malienas, Mālupes, Mārkalnes, Pededzes, Veclaicenes, Zeltiņu, Ziemera pagasti).
Smiltenes novads (Smiltene un Apes pilsētas, Apes, Bilskas, Blomes, Brantu, Drustu, Gaujienas, Grundzāles, Launkalnes, Palsmanes, Raunas, Smiltenes, Trapenes, Variņu, Virešu pagasti).
Sadarbības teritorija - Balvu, Gulbenes un Valkas novadi.
Iespēju robežās – Latvijas un starptautisko sadarbības tīkli.

Stratēģiskie mērķi: Saliedēt un sniegt atbalstu kopienas NVO un aktīvai sabiedrībai - NVO kapacitātes stiprināšana, iedzīvotāju līdzdalība, brīvprātīgais darbs,  kopienu attīstība, starpsektoru sadarbība, Alūksnes novada Sabiedrības centra darbības funkcijas. Iesaistīties kopienas noturības un drošības stiprināšanā. 
Vīzija: Biedrība ir atzīta kā reģionāls pilsoniskās sabiedrības, NVO un kopienu attīstības centrs, kas nodrošina iedzīvotājiem iespēju iesaistīties, sadarboties un ietekmēt savas kopienas attīstību.
Lai sekmētu Biedrības darbības mērķa sasniegšanu, ir noteikti četri galvenie darbības virzieni.
1. Biedrības darbība NVO un kopienu stiprināšana 
1.1. Alūksnes novada Sabiedrības centra darbības nodrošināšana kopienas ilgtspējīgai un kvalitatīvai darbībai.
1.2. Iesaistīties brīvprātīgo sadarbības tīkla izveidē krīzes situācijās; izstrādāts NVO centra rīcības modelis ārkārtas un krīzes situācijās; NVO pārstāvji un brīvprātīgie iesaistīti civilās aizsardzības un kopienas noturības mācībās; iesaiste iedzīvotāju informēšanai un atbalstam krīzes situācijās; apzināti NVO rīcībā esošie resursi – cilvēki, telpas, aprīkojums, zināšanas; veiktas apmācības par pirmo palīdzību, krīzes komunikāciju, brīvprātīgo koordinēšanu un rīcību ārkārtas situācijās; sadarbība ar Alūksnes novada pašvaldību un civilās aizsardzības sistēmā iesaistītajām institūcijām.
1.3. Sadarbība ar Alūksnes un Smiltenes biedrībām, nodibinājumiem, kooperatīvajām sabiedrībām, reliģiskajām organizācijām, aktīvajām iedzīvotāju grupām un aktīvajiem iedzīvotājiem, veidojot saliedētu kopienu.
1.4. Sadarbībā ar NVO reģionā, Latvijā un ārvalstīs veicināt pieredzes apmaiņu un tīklošanos vietējās kopienas stiprināšanai un demokrātisko procesu nodrošināšanai Latvijā.
1.5. Sadarbības aktivitātes ar novadu pašvaldībām, pašvaldību sociālajām, izglītības, kultūras iestādēm, valsts un privāto sektoru, veicinot iedzīvotāju iesaistīšanos efektīvos lēmumu pieņemšanas procesos.
1.6.  Sadarbība ar lokālajiem, reģionālajiem un nacionālajiem medijiem Biedrības un citu NVO darbības popularizēšanā un informatīvu rīku nodrošināšana sabiedrības vajadzībām un demokrātisku procesu stiprināšanai.
1.7. Nodrošināt NVO konsultatīvo atbalstu juridiskajos, administratīvajos, finanšu, projektu vadības, komunikācijas un organizācijas attīstības jautājumos.

1.8. Attīstīt NVO savstarpējās sadarbības un kopprojektu veidošanas mehānismus, veicinot resursu koplietošanu un kopīgu iniciatīvu īstenošanu.

1.9. Veicināt NVO pārstāvniecību un iesaisti pašvaldību lēmumu pieņemšanas procesos. 
2. Veicināt sociālās un etniskās integrācijas procesus un nodrošināt dzimumu līdztiesības principus kopienā.
2.1. Sadarboties ar NVO, neformālo iedzīvotāju grupām, aktīvajiem iedzīvotājiem, cilvēkiem ar īpašām vajadzībām, senioriem, dažādu reliģisko konfesiju pārstāvjiem, kā arī cilvēkiem, kuriem nepieciešama reintegrācija sabiedrībā.
2.2. Veicināt Ukrainas civiliedzīvotāju iekļaušanu kopienas dzīvē.

2.3. Sadarboties un atbalstīt patvēruma meklētājus Patvēruma meklētāju centrā “Liepna”, Alūksnes novadā.
2.4. Izstrādāt un īstenot izglītības aktivitātes integrācijas procesu veicināšanai.

2.5. Veicināt dažādu paaudžu, sociālo grupu, tautību, kultūru un sociālās pieredzes cilvēku savstarpējo dialogu un līdzdalību kopienas dzīvē.

2.6. Veicināt starpkultūru dialogu un sabiedrības saliedētību, izmantojot kultūras, izglītības, sporta, brīvprātīgā darba  un kopienu aktivitātes.

2.7. Veicināt cilvēku ar funkcionāliem traucējumiem un citu sociālās atstumtības riskam pakļautu grupu līdzdalību sabiedriskajā dzīvē.

2.8. Veicināt starppaaudžu sadarbību, īpaši iesaistot jauniešus un seniorus kopīgu kopienas iniciatīvu īstenošanā.

2.9. Veicināt drošu, cieņpilnu un diskrimināciju nepieļaujošu vidi kopienā.

2.10. Attīstīt brīvprātīgā darba iespējas kā vienu no sociālās integrācijas un līdzdalības instrumentiem. 

3. Veicināt pilsonisko atbildību, popularizējot pilsonisko aktivitāti un izglītības kultūru. 
3.1. Sadarbībā ar Alūksnes un Smiltenes novada pašvaldībām apzināt sabiedrības vajadzības konkrēto problēmu risināšanai, organizēt konferences, iedzīvotāju aptaujas, tikšanās, iedzīvotāju forumus, apkaimes darbnīcas, iesaistīties pašvaldību attīstības dokumentu izstrādē, līdzdarboties Iedzīvotāju padomju darbībā u.c.

3.2. Sadarbībā ar kopienu izglītības iestādēm organizēt projektus un pasākumus, kuru mērķis ir rosināt jauniešus, jaunatnes darbiniekus, pedagogus iesaistīties kopienu dzīves kvalitātes uzlabošanā, izglītojot par līderību, savstarpējo attiecību kultūru, brīvprātīgo darbu, brīvprātīgā darba nozīmi kopienas attīstībā, ilgtspējīgiem risinājumiem vides aizsardzībā, kopienu filantropiju, civilo aizsardzību u.c. 

3.3. Veicināt jauniešu pilsonisko līdzdalību un iesaisti vietējās kopienas lēmumu pieņemšanā.
3.4. Veicināt iedzīvotāju izpratni par demokrātijas, cilvēktiesību, pilsoniskās līdzdalības un sabiedrības pašorganizēšanās principiem.

3.5. Attīstīt iedzīvotāju prasmes iesaistīties pašvaldības lēmumu pieņemšanā, tai skaitā sabiedriskajās apspriedēs, iedzīvotāju padomēs, līdzdalības budžetā.

3.6. Veicināt kopienu iniciatīvu un vietējās filantropijas attīstību.

3.7. Atbalstīt vietējo kopienu iniciatīvas, kas vērstas uz dzīves kvalitātes, sociālās vides, kultūras un dabas vērtību saglabāšanu un attīstību.

3.8. Veicināt sabiedrības izpratni par civilo aizsardzību, krīžu pārvaldību un kopienas gatavību ārkārtas situācijām. 

4. Nodrošināt Biedrības attīstību un darbību ilgtermiņā.
4.1. Nodrošināt Biedrības un Alūksnes novada Sabiedrības centra institucionālo, finanšu un administratīvo ilgtspēju.

4.2. Alūksnes NVO atbalsta centra attīstība kā nozīmīgam kopienas noturības un NVO sadarbības resursam, veicinot nevalstisko organizāciju iesaisti civilās aizsardzības, iedzīvotāju informēšanas, brīvprātīgā darba un savstarpējās palīdzības sistēmās.
4.3.  Stiprināt Biedrības cilvēkresursus, kompetences un profesionālās attīstības iespējas.

4.4.  Dažādot Biedrības finansējuma avotus, piesaistot pašvaldību, valsts, Eiropas Savienības, starptautiskos fondus, ziedotāju un privātā sektora finansējumu.

4.5. Izveidot un uzturēt brīvprātīgo iesaistes sistēmu Biedrības un Alūksnes novada Sabiedrības centra darbībā.

4.6. Nodrošināt Biedrības darbības nepārtrauktību un risku pārvaldību krīzes, ārkārtas un konfliktsituāciju gadījumos.

4.7. Veicināt digitālo un fizisko vides pieejamību, tai skaitā cilvēkiem ar funkcionāliem traucējumiem.

4.8. Veicināt videi draudzīgu un resursu efektīvu Biedrības un Alūksnes novada Sabiedrības centra darbību.

4.9. Regulāri izvērtēt Biedrības darbības rezultātus, organizācijas kapacitāti un stratēģijas īstenošanu.

4.10. Nodrošināt Biedrības darbības pēctecību, zināšanu pārnesi.

4.11. Stiprināt Biedrības kā reģionālā NVO un kopienu attīstības centra atpazīstamību.

5. Biedrības noteiktie horizontālie principi.
5.1. Iekļaušana un vienlīdzīgas iespējas.

5.2. Iedzīvotāju līdzdalība un demokrātija.

5.3. Brīvprātīgais darbs un pašiniciatīva.

5.4. Ilgtspējīga un videi draudzīga attīstība.

5.5. Droša un noturīga kopiena.

6. Stratēģijas īstenošanas riski un to mazināšana.
6.1. Nepietiekams un nestabils finansējums.

6.2. Cilvēkresursu trūkums NVO sektorā.

6.3. Brīvprātīgo skaita mazināšanās.

6.4. Iedzīvotāju pasivitāte.

6.5. Informācijas un dezinformācijas riski.

6.6. Krīzes un ārkārtas situācijas.

6.7. Pierobežas drošības riski.

6.8. Sociālā nevienlīdzība.

6.9. NVO kapacitātes atšķirības.

6.10. Infrastruktūras un vides pieejamības problēmas.

7. Stratēģijas īstenošana, uzraudzība un izvērtēšana. 
7.1. Reizi gadā tiek izvērtēti rezultatīvie rādītāji (valdes vērtējums).

7.2. Nepieciešamības gadījumā tiek aktualizēti pasākumi.

7.3. Biedrības izvērtēšanā iesaista Biedrības biedrus, sadarbības partnerus un mērķgrupas pārstāvjus.

